title: Sistema Internacional d'Unidaz
text: O Sistema Internacional d'Unidaz, abreviato SI (d'o francés Système International d'Unités) ye o sistema d'unidatz más emplegato en o mundo, tanto en a sciencia como en a vida diaria (comercio), y ye a evolución d'o sistema metrico decimal.
  
  L'antigo sistema metrico decimal presentaba diferents grupos d'unidatz como lo sistema mks (metro-quilogramo-segundo) u o sistema cgs (centimetro-gramo-segundo), que a la vegata tamién presentaban variants. O SI se desembolicó a partir de l'antigo sistema mks, y fue adoptato en a 11ena Conferencia Cheneral de Pesos y Mesuras que se celebró en París entre l'11 y o 20 d'octubre de 1960.
  
  Como se puet obserbar en o mapa d'o costato, güe día la utilización d'o SI ye practicament universal y quasi dengún estato mantiene definicions oficials d'atras unidatz. A unica excepción notable son os Estaus Unius d'America a on que o suyo sistema tradicional d'unidatz (United States customary units) contina estando amplament emplegato en a vida diaria, encara que con definicions basatas en o SI. L'uso d'o SI en os Estaus Unius nomás s'incrementa en a escuela, a sciencia y a industria.
  
  Unidatz basicas 
  As unidatz basicas d'o SI han estato establitas por a Conferencia Cheneral de Pesos y Mesuras a propuesta d'o Bureau International des Poids et Mesures ("Oficina Internacional de Pesos y Mesuras"); bi'n ha 7, bien definitas, que, por convenio, se consideran dimensionalment independients:
  
  Unidatz derivatas 
  A partir d'as unidatz base se pueden definir unidatz derivatas, en a tabla siguient s'amostran as que tienen un nombre y un simbolo especial:
  
  Prefixos 
  S'han definito una serie de prefixos que se pueden combinar con qualsiquier unidat ta formar unidatz derivatas adecuatas ta fer mesuras en ordens de magnitut superior u inferior. O grupo formato por o prefixo y o simbolo d'a unidat ye inseparable. Os simbolos d'os multiplos s'escriben en mayuscla mientres que ta os submultiplos s'emplegan minusclas. Ista regla tien as excepcions d'os multiplos deca (da), hecto (h), y kilo (k) que se simbolizan con minusclas.
  
  Referencias 
  
  Sistema Internacional d'Unidaz